Cұйытылған газдың құны кезең-кезеңімен көтеріледі
"Cұйытылған газдың құны кезең-кезеңімен көтеріледі" | "https://abai.kz/post/176352"
TITLE: Cұйытылған газдың құны кезең-кезеңімен көтеріледі
URL: https://abai.kz/post/176352
META: "Cұйытылған газдың құны кезең-кезеңімен көтеріледі" | "https://abai.kz/post/176352"
DATE: 20.11.2023
AUTHOR(s): Abai.kz
TOTAL WORDS: 105
TEXT: Энергетика министрлігі сұйытылған мұнай газының бағасын кезең-кезеңімен көтеруді жоспарлап отыр. Бұл туралы энергетика вице-министрі Әлібек Жамауов айтты, - деп хабарлайды Tengrinews.kz . Оның айтуынша, 2024 жылы сұйытылған мұнай газы литріне 5 теңгеге қымбаттайды. "Энергетика министрлігі бағаны кезең-кезеңмен көтеруді жоспарлап отыр. 2024 жылдың бірінші тоқсанында сұйытылған мұнай газының 1 литрі шамамен 5 теңгеге көтеріледі деп күтеміз. Одан кейін алдағы 3 жылда газ бағасы әр 6 ай сайын қымбаттап отырады", - деді вице-министр Энергетика министрлігінде өткен брифингте. Оның айтуынша, бағаны көтеру жергілікті газ өңдеу зауыттарын жаңғырту, сондай-ақ газ өндіретін кәсіпорындардың шығынсыз болуын қамтамасыз ету үшін қажет. "Осы арқылы біз елдегі газ тапшылығын азайтамыз", - деді Жамауов. Abai.kz
